যাদবপুর বিশ্ববিদ্যালয়ে জারি নিয়োগ বিজ্ঞপ্তি, কোন কোন পদে নিয়োগ?

কলকাতা: দীর্ঘদিনের শূন্য পদে অবশেষে নিয়োগের প্রক্রিয়া শুরু করল যাদবপুর বিশ্ববিদ্যালয় (Jadavpur University)। বিশ্ববিদ্যালয়ের তরফে প্রকাশিত নয়া বিজ্ঞপ্তিতে ৮টি আধিকারিক পদে নিয়োগের কথা ঘোষণা করা হয়েছে (Staff Recruitment)। জানা গিয়েছে, দীর্ঘদিন ধরে এই পদগুলি খালি থাকায় প্রশাসনিক কার্যক্রম ও নীতিগত সিদ্ধান্ত গ্রহণে সমস্যা হচ্ছিল।

নতুন স্থায়ী উপাচার্য চিরঞ্জীব ভট্টাচার্য দায়িত্ব নেওয়ার পর থেকেই নিয়োগের প্রক্রিয়া দ্রুত এগোনোর ইঙ্গিত দেন। তাঁর আশ্বাসের পর শিক্ষক ও ছাত্র সংগঠনগুলিও এই বিষয়ে সক্রিয় ভূমিকা নেয় এবং উপাচার্যের কাছে নিয়োগের দাবিতে স্মারকলিপি জমা দেয়। অবশেষে বিশ্ববিদ্যালয়ের তরফে আনুষ্ঠানিকভাবে নিয়োগের বিজ্ঞপ্তি প্রকাশিত হয়েছে।

আরও পড়ুন: বাংলায় শীতের কাঁপুনি কবে থেকে শুরু ?

যেসব পদে নিয়োগ হবে,
১. রেজিস্ট্রার
২. ডেপুটি রেজিস্ট্রার
৩. ফাইন্যান্স অফিসার
৪. ডিন অফ স্টুডেন্টস
৫. ডেভলপমেন্ট অফিসার
৬. সায়েন্স ফ্যাকাল্টি সেক্রেটারি
৭. আর্টস ফ্যাকাল্টি সেক্রেটারি
৮. প্লেসমেন্ট অ্যান্ড ট্রেনিং অফিসার

বিশ্ববিদ্যালয় সূত্রে খবর, খুব শীঘ্রই আবেদনের বিস্তারিত নির্দেশিকা প্রকাশ করা হবে এবং অনলাইন পোর্টালের মাধ্যমে আবেদন গ্রহণ শুরু হবে। চলতি নিয়োগ প্রক্রিয়া সম্পূর্ণ হলে বিশ্ববিদ্যালয়ের প্রশাসনিক কাজকর্মে গতি ফেরার আশায় শিক্ষক, ছাত্র ও কর্মচারী মহল।